钦定古今图书集成/明伦汇编/闺媛典/第006卷 > 《代葛沙门妻郭小玉作二首》前人
## 钦定古今图书集成/明伦汇编/闺媛典/第006卷 > 《代葛沙门妻郭小玉作二首》前人

明月何皎皎，垂幌照罗茵。若共相思夜，知同忧怨晨。
芳华岂矜貌，霜露不怜人。君非青云逝，飘迹事咸秦。
妾持一生泪，经秋复度春。

“君子将遥役，遗我双题锦。临当欲去时，复留《相思枕》。”
题用常著心，枕以忆同寝。行行日巳远，转觉思弥甚。